

ZAPISNIK SA 9. SJEDNICE SKUPŠTINE
 HRVATSKOG FLYING DISC SAVEZA


9. sjednica Skupštine Hrvatskog flying disc saveza je održana u utorak 24.02.2026. s početkom u 18:00 sati i to udaljeno putem GoogleMeet platforme.

Za sjednicu je predložen sljedeći DNEVNI RED

DNEVNI RED
1. Utvrđivanje kvoruma, izbor zapisničara i ovjerovitelja zapisnika
2. Potvrđivanje zapisnika sa 8. Sjednice Skupštine
3. Financijski izvještaj 2025.
4. Operativni plan 2026.
5. Prvenstva Hrvatske u disc golfu 2026.
6. World team disc golf championship 2026. - Veterani 
7. Povjerenik lige – povrat kotizacije za HDGL
8. Razno

Dnevni red jednoglasno usvojen.


Točka 1

Utvrđivanje kvoruma, izbor zapisničara i ovjerovitelja zapisnika
Sjednicu je otvorio predsjednik HFDS-a Dinko Šimenc te je utvrdio da sjednici prisustvuje 9 delegata, da sjednica ima kvorum te da može početi s radom.

Sjednici je prisustvovalo 9 od 12 delegata i to:
Disc golf klub Eagle - 
Disc golf klub Lagoda - Dinko Šimenc, Antonio Grigić
Disc golf klub Stubaki - Anđelko Zrinski, Ivan Klanjčić
Disc golf klub Varaždin - Aleksandar Sudžuković, Nino Đurak
FlyingDisc klub Zagreb - Tomislav Gorički, Ira Molnar Gorički
FlyingDisc kluba Nova Gradiška – Mladen Šop


te predstavnik
Komisija sportaša, PDGA, HFDS - Aleksandar Aki Vucković, bez prava glasa

Pristupilo se izboru radnog predsjedništva koje čine voditelj sjednice, zapisničar i ovjerovitelj zapisnika.
Dinko Šimenc je predložio da on bude voditelj sjednice, a da Aleksandar Vucković vodi zapisnik, dok je za ovjerovitelja zapisnika predložen Antonio Grigić i Aleksandar Sudžuković. 
Prijedlog voditelja sjednice, zapisničara i ovjerovitelja zapisnika je prihvaćen jednoglasno.

Točka 2
Potvrđivanje zapisnika sa 8. Sjednice Skupštine.

Šimenc izvještava da je zapisnik s prošle sjednice poslan s pozivom za ovu te pita da li ima primjedbi i da li ga možemo potvrditi. Jednoglasno potvrđeno.

Točka 3
Financijski izvještaj 2025.

Tomislav Gorički kratko izvještava da su svi na mail dobili Financijski izvještaj, koji je pripremljen na propisnim obrascima pa se ne vidi sve detaljno. Dinko Šimenc dijeli izvještaj na ekranu, a Ira Gorički izvještava detaljnije rubriku po rubriku. 
Naglašava da će se nakon potpisivanja staviti i javno i na našu web stranicu.	 
Nema rasprave.	
Financijski izvještaj je stavljen na glasovanje. Izvještaj je jednoglasno prihvaćen. 

Točka 4
Gorički izvještava da smo operativni plan poslali zbog eventualne nadopune. Operativni plan nema nadopune.  Jednoglasno usvojen.

Točka 5
Prvenstva Hrvatske u disc golfu 2026.
Šimenc izvještava kako je stigla po jedna prijava za svako Prvenstvo Hrvatske u disc golfu na natječaj. Za PH - Mješoviti parovi imamo prijedlog od dva termina u travnju u Martinuševcu. DGK Lagoda je poslala prijedloge za lipanj, za PH pojedinačno parovi MM i ŽŽ i juniorsko PH. Također za predložena dva termina za pojedinačno PH, sve na istoj lokaciji u Svetom Martinu na Muri, s napomenom da se dva od tri prvenstva mogu igrati isti vikend. 	
DGK Stubaki predložili su Veteransko PH u Stubičkim Toplicama
Vucković  predlaže da se sad na Skupštini probaju definirati točni datumi s obzirom da su predstavnici ponuda prisutni i da time damo igračima više vremena za organizaciju.
Nakon rasprave potvrđeni su datumi i lokacije kako slijedi:

18 i 19.04.  	MJEŠOVITI parovi u Martinuševcu, organizator: DGK Varaždin
20. i 21. 06. 	Sveti Martin na Muri – Prvenstvo Hrvatske u disc golfu za MUŠKE i ŽENSKE parove, organizator: DGK Lagoda
 i  JUNIORSKO Prvenstvo Hrvatske u disc golfu, organizator: DGK Lagoda 
04. i 05.07. 	Sveti Martin na Muri – Prvenstvo Hrvatske u disc golfu – SENIORI, organizator: DGK Lagoda
15. i 16. 08.  	Stubičke Toplice - VETERANSKO Prvenstvo Hrvatske u disc golfu, organizator: DGK Stubaki

Točka 6
World team disc golf championship 2026. - Veterani 

Anđelko Zrinski potvrđuje da su odlučili da ne sudjeluju na Svjetskom timskom veteranskom prvenstvu.	

Gorički izvještava o stanju A reprezentacije i planiranim aktivnostima. Dva u sastanaka održana, smještaj rezerviran, dogovoreni su načini prijevoza, broj ljudi koji će ići, znaju se rezervni igrači i financijski okviri povrata troškova. S curama što je bio potencijalni problem je sve ok, imamo ih 4, priključila se Natalija Jarec i Tina Zrinski te vjerujem da i do Prvenstva možemo kvalitetno pripremiti. Na prijedlog treninga u Budimpešti, koji je došao od Mađarske reprezentacije vrlo vjerojatno se nećemo odazvati, ali moguće da ćemo ih pozvati ovdje ili probati odigrati pripremni meč sa Slovencima. Šimenc dodaje da su Slovenci odustali od nastupa na Svjetskom timskom DG prvenstvu. Đurak smatra da ništa ne dobivamo s mečevima protiv stranci da isti efekt imamo ako međusobno igramo. 	
Skupštinari pozdravljaju aktivno djelovanje Reprezentacije.


Točka 7
Povjerenik lige – povrat kotizacije za HDGL - odluka

Šimenc predaje riječ Vuckoviću s obzirom da je inicijativa došla od njega, a Šimenc i Gorički su se načelno u neformalnom razgovoru složili i stavili u dnevni red. Vucković objašnjava da Povjerenik lige ima puno zadataka i da se troši puno vremena za ispunjenje istih. Da se pokazalo da se ljudi ne prijavljuju samostalno na volonterske funkcije u Savezu i da su na njima vrlo kratko vrijeme kad vide opseg posla te da bi takve funkcije trebale donositi neki benefit da se to spriječi ili minimizira. Sljedeće godine će vrlo vjerojatno netko drugi preuzeti tu funkciju i bit će lakše naći nekog ako se prijedlog usvoji. 	

Nema dodatne rasprave, prijedlog je dan na glasanje te je jednoglasno usvojen. 

Točka 8
Razno
Lovro Fučkar se uključio naknadno u sjednicu kao predstavnik Ultimate-a. Gorički ga je predstavio kao i aktivnosti koje je imao u posljednjih godinu dana. Lovro je zagrizao za Ultimate te se želi angažirati oko razvoja sporta. Kaže da nema iskustva te traži savjete koji bi mu pomogli u realizaciji ideja. „Scena je trenutno dosta slaba samo nas je nekolicina, ali volju imam“. Šimenc ga pozravlja, iskazuje zadovoljstvo da imamo predstavnika tog sporta nakon dugo godina i nadovezuje se da ima sigurno modela kako razvijati i taj sport te da može računati na pomoć iz Saveza. Prvo je potrebno razraditi ideju za WFDF natječaj, do ponedjeljka je rok za predaju, a ima i natječaj HFDS-a koji je izašao danas kroz koji Savez može i financijski pomoći da Ultimate opet zaživi. Napravit ćemo sastanak i sa manje ljudi i konkretne korake. Vucković se nadovezuje da ukoliko je stvar promocije, da se razradi plan za natječaj i da se mogu dobiti neka sredstva koja bi sport digla po društvenim mrežama.

Šop  pita da li može prijevoz ući u troškovnik natječaja. Odgovoreno mu je da sve može ukoliko je u skladu s ciljevima natječaja. 

Nema daljnjih rasprava.


Predlaže se termin za iduću sjednicu u utorak 24.03. u 18:00 sati

Vucković će pripremiti pozive. 

Sjednica skupštine završila je u 18:59


Dinko Šimenc,
Predsjednik

Aleksandar Aki Vucković,
zapisničar

Ovjerovitelji zapisnika:

Antonio Grigić


Aleksandar Sudžuković
